
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 751 

3 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της σύνθεσης του Εθνικού Συμβουλίου 

Ανταγωνιστικότητας και Ανάπτυξης (Ε.Σ.Α.Α.). 1 

Τροποποίηση της υπ’ αριθμ. 95694/5.10.2004 απόφα¬ 
σης «Συγκρότηση του Δ.Σ. του Οργανισμού Μεσο¬ 
λάβησης και Διαιτησίας Ο.Μ.Ε.Δ.». 2 

Προσωρινός Κανονισμός Εσωτερικής Λειτουργίας 
«ΑΝΩΝΥΜΗΣ ΕΤΑΙΡΕΙΑΣ ΜΟΝΑΔΩΝ ΥΓΕΙΑΣ» 

(«Α.Ε.Μ.Υ. Α.Ε.»). 3 

Σύσταση επιτροπής, για την επεξεργασία των κειμέ¬ 
νων των συλλογικών συμβάσεων για τους ιατρούς 

και τους φαρμακοποιούς. 4 

Σύσταση επιτροπής, για την αναπροσαρμογή των 
αμοιβών των συμβεβλημένων ιατρών με τον ΟΠΑΔ 
και για τη σύνταξη νέων συμβάσεων και αμοιβών 
των ιατρικών πράξεων και των παρακλινικών εξετά¬ 
σεων. 5 


ΑΠΟΦΑΣΕΙ Σ 

Αριθ. 669 (1) 

Τροποποίηση της σύνθεσης του Εθνικού Συμβουλίου 
Ανταγωνιστικότητας και Ανάπτυξης (Ε.Σ.Α.Α.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το ν. 1558/1985 (ΦΕΚ 137/Α/26.7.1985) «Κυβέρνηση 
και Κυβερνητικά Όργανα» όπως αυτός συμπληρώθηκε με 
το άρθρο 27 του ν. 2081/1992 (ΦΕΚ 154/Α) και τροποποι¬ 
ήθηκε με το άρθρο 1 παρ.2ατουν. 2469/1997 (ΦΕΚ 38/Α). 

2. Το άρθρο 2 του ν. 3279/2004 (ΦΕΚ 205/Α/1.11.2004) 
«Σύσταση Εθνικού Συμβουλίου Ανταγωνιστικότητας και 
Ανάπτυξης και ρύθμιση λοιπών θεμάτων του Υπουργείου 
Ανάπτυξης». 

3. Το π.δ. 27/1996 (ΦΕΚ19/Α/1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

4. Το π.δ. 121/2004 (ΦΕΚ84/Α/2004) «Διορισμός Υπουρ¬ 
γών και Υφυπουργών». 


5. Την υπ’ αριθμ. Δ13/Φ5.27/18038/2000(ΦΕΚ 1502 Β) 
κοινή υπουργική απόφαση «Σύσταση Ειδικής Γραμματεί- 
ας για την Ανταγωνιστικότητα και Ειδικής Υπηρεσίας Δια¬ 
χείρισης Επιχειρησιακού Προγράμματος «Ανταγωνιστι¬ 
κότητα», όπως ισχύει. 

6. Την υπ’ αριθμ. 262/18.3.2004 (ΦΕΚ 80/Γ/24.3.2004) 
απόφαση του Πρωθυπουργού και του Υπουργού Ανάπτυ¬ 
ξης «Διορισμός Ειδικού Γραμματέα για την Ανταγωνιστι¬ 
κότητα του Υπουργείου Ανάπτυξης», αποφασίζουμε: 

Τροποποιούμε, κατ’ εξουσιοδότηση της παρ.3 του άρ¬ 
θρου 2 του ν. 3279/2004, τη σύνθεση του Εθνικού Συμ¬ 
βουλίου Ανταγωνιστικότητας και Ανάπτυξης και προσθέ¬ 
τουμε ως μέλος του Συμβουλίου: 

- Τον Πρόεδρο του Διοικητικού Συμβουλίου της Εται¬ 
ρίας Ανωτάτων Στελεχών Επιχειρήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 94627 (2) 

Τροποποίηση της υπ’ αριθμ. 95694/5.10.2004 απόφασης 
«Συγκρότηση του Δ.Σ. του Οργανισμού Μεσολάβησης 
και Διαιτησίας Ο.Μ.Ε.Δ.». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 4 παρ. 1 του ν. 1876/1990 
«Ελεύθερες Συλλογικές διαπραγματεύσεις και άλλες δια¬ 
τάξεις». 

3. Τις διατάξεις του άρθρου 6 του ν. 2336/1995. 

4. Τις διατάξεις του π.δ. 198/1990 «Λειτουργία και αρ¬ 
μοδιότητες του Δ.Σ. του Ο.Μ.Ε.Δ.». 

5. Το υπ’ αριθμ. 1/27.2.2003 πρακτικό συνεδρίασης των 
μελών της ειδικής συνέλευσης που προβλέπεται από τις 
διατάξεις του άρθρου 17 του ν. 1876/1990 και τις διατά¬ 
ξεις του άρθρου 2του π.δ. 198/1990. 

6. Το υπ’ αριθμ. 2/27.2.2003 πρακτικό συνεδρίασης των 
τακτικών μελών για την εκλογή Προέδρου του Ο.Μ.Ε.Δ., 
σύμφωνα με το άρθρο 6 του ν. 2336/1995. 

7. Τις διατάξεις του άρθρου 10 του ν. 3260/2004 «Ρυθ¬ 
μίσεις του συστήματος προσλήψεων και θεμάτων δημό¬ 
σιας διοίκησης». 

8. Την υπ’ αριθμ. 91638/12.3.2003 απόφαση «Συγκρό¬ 
τηση του Δ.Σ. του Οργανισμού Μεσολάβησης και Διαιτη¬ 
σίας Ο.Μ.Ε.Δ.». 

9. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων». 

10. Την υπ’ αριθμ. 95694/5.10.2004 απόφαση «Τροπο¬ 
ποίηση απόφασης Συγκρότησης Δ.Σ. Ο.Μ.Ε.Δ.». 

11. Την από 22.4.2005 αίτηση του Ευάγγελου Παππά, 
αποφασίζουμε: 

Τροποποιούμε την υπ’ αριθμ. 95694/5.10.2004 απόφα¬ 
ση μας, κατά το μέρος που αφορά το υπ’ αριθμ. 10 ανα¬ 
πληρωματικό μέλος του Δ.Σ. του Ο.Μ.Ε.Δ. και ορίζουμε 
αντί του Ευάγγελου Παππά, υπαλλήλου στη Δ/νση Αμοι¬ 
βής Εργασίας, την Αθηνά Καζά, υπάλληλο του Σ.ΕΠ.Ε. 
αποσπασμένη στο Γραφείο του Γενικού Γραμματέα του 
Υπουργείου. 

Κατά τα λοιπά ισχύει η ανωτέρω απόφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. Υ3α/38841 (3) 

Προσωρινός Κανονισμός Εσωτερικής Λειτουργίας «ΑΝΩ¬ 
ΝΥΜΗΣ ΕΤΑΙΡΕΙΑΣ ΜΟΝΑΔΩΝ ΥΓΕΙΑΣ» («Α.Ε.Μ.Υ. 
Α.Ε.»), 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις του ν. 3293/2004 «Πολυκλινική Ολυ¬ 
μπιακού Χωριού, Συνήγορος Υγείας και Κοινωνικής Αλλη¬ 
λεγγύης και λοιπές διατάξεις» (ΦΕΚ 231/Α/2004). 

2. Τις διατάξεις των άρθρων 16 (παρ. 1δ) και 29 Ατού ν. 
1558/1985 «Κυβέρνηση και κυβερνητικά όργανα» (ΦΕΚ 
137/τ.Α'/1985), που προστέθηκε με το άρθρο 27 του 
ν.2081/1992 (ΦΕΚ 154/τ.Α'/1992), όπως αντικαταστάθηκε 
μετο άρθρο 1 παρ. 2ατουν.2469/1997 (ΦΕΚ38/τ.Α'/1997). 

3. Τις διατάξεις του άρθρου 18, του ν. 2190/1994 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης» (ΦΕΚ 28/Α/1994), όπως 
τροποποιήθηκαν - συμπληρώθηκαν με τις διατάξεις του 
ν.3260/2004 «Ρυθμίσεις του συστήματος προσλήψεων 
και θεμάτων δημόσιας διοίκησης» (ΦΕΚ 151/Α/2004). 

4. Τις διατάξεις του ν. 2190/1920 «Περί Ανωνύμων Εται¬ 
ρειών», όπως ισχύει. 

5. Τις διατάξεις της παρ. 2 του άρθρου 1, του ν. 2469/ 
1997 «Περιορισμός και βελτίωση της αποτελεσματικότη- 
τας των κρατικών δαπανών και άλλες διατάξεις» (ΦΕΚ 38 
Α'/14.3.1997) και το γεγονός ότι από τις διατάξεις της 
απόφασης αυτής δεν θα προκληθεί επιπλέον δαπάνη 
στον τακτικό προϋπολογισμό. 

6. Τις διατάξεις του π.δ/τος 95/2000 «Οργανισμός του 
Υπουργείου Υγείας και Πρόνοιας» (ΦΕΚ76/τ.Α'/10.3.2000). 


7. Την υπ’ αριθμ. Υ1/2004 απόφαση Πρωθυπουργού 
«Μεταβολή τίτλων και καθορισμός της σειράς τάξης των 
Υπουργείων» (ΦΕΚ513/τ.Β'/10.3.2004). 

8. Την υπ’ αριθμ. 5η/7.4.2005 απόφαση του Διοικητικού 
Συμβουλίου της ΑΝΩΝΥΜΗΣ ΕΤΑΙΡΕΙΑΣ ΜΟΝΑΔΩΝ 
ΥΓΕΙΑΣ (Α.Ε.Μ.Υ. Α.Ε.), αποφασίζουμε: 

Εγκρίνουμε τον Προσωρινό κανονισμό λειτουργίας της 
ΑΝΩΝΥΜΗΣ ΕΤΑΙΡΕΙΑΣ ΜΟΝΑΔΩΝ ΥΓΕΙΑΣ με διακριτικό 
τίτλο (Α.Ε.Μ.Υ. Α.Ε.), το περιεχόμενο του οποίου έχει ως 
ακολούθως: 

Άρθρο 1 

ΝΟΜΙΚΗ ΜΟΡΦΗ - ΣΦΡΑΓΙΔΑ 

1. Η «ΑΝΩΝΥΜΗ ΕΤΑΙΡΕΙΑ ΜΟΝΑΔΩΝ ΥΓΕΙΑΣ» με δια¬ 
κριτικό τίτλο «Α.Ε.Μ.Υ. Α.Ε.» ιδρύθηκε με τον. 3293/2004 
(ΦΕΚ 231/26.11.2004), ενώ επ’ αυτής έχουν εφαρμογή 
συμπληρωματικά και οι διατάξεις του ν. 2190/1920. 

2. Το Νομικό Πρόσωπο (ή Εταιρεία) λειτουργεί για χάρη 
του δημοσίου συμφέροντος με βάση το ανωτέρω νομικό 
πλαίσιο, και το καταστατικό της, έχει τη μορφή Ανώνυμης 
Εταιρείας κοινής ωφέλειας που ανήκει στο Ελληνικό Δη¬ 
μόσιο και τελεί υπό την εποπτεία του Κράτους, ασκούμε¬ 
νη από τον Υπουργό Υγείας και Κοινωνικής Αλληλεγγύης. 
Επιπλέον οργανώνεται και λειτουργεί σύμφωνα με τις 
διατάξεις του παρόντος Προσωρινού Κανονισμού Εσω¬ 
τερικής Λειτουργίας. 

3. Η σφραγίδα της Εταιρείας είναι στρογγυλή, αναγρά¬ 
φεται περιμετρικά με κεφαλαία γράμματα της Ελληνικής 
Αλφαβήτου η Εταιρική Επωνυμία, ήτοι: «ΑΝΩΝΥΜΗ ΕΤΑΙ¬ 
ΡΕΙΑ ΜΟΝΑΔΩΝ ΥΓΕΙΑΣ», στο δε ενδιάμεσο των λέξεων 
διάστημα παρεμβάλλεται ο διακριτικός τίτλος «Α.Ε.Μ.Υ. 
Α.Ε.». Για τις διεθνείς συναλλαγές της Εταιρείας η επω¬ 
νυμία και ο διακριτικός τίτλος μπορούν να εκφράζονται 
και σε ξένη γλώσσα σε πιστή μετάφραση ή με λατινικά 
γράμματα. 

Άρθρο 2 

ΓΕΝΙΚΑ-ΣΚΟΠΟΣ 

Σκοπός του παρόντος κανονισμού είναι: 

1. Η ορθολογική και αποδοτική λειτουργία της Εταιρεί¬ 
ας και του προσωπικού της, για την παροχή υψηλού επι¬ 
πέδου και ποιότητας ιατρικών - νοσηλευτικών - διαγνω¬ 
στικών - θεραπευτικών - εκπαιδευτικών υπηρεσιών, κα¬ 
θώς και συναφών φροντίδων υγείας, με γνώμονα την 
άρτια οργάνωση και λειτουργία της Εταιρείας. 

2. Η υπαγωγή των πάσης φύσεως και με οποιαδήποτε 
σχέση εργασίας εργαζομένων ή απασχολουμένων στην 
Α.Ε.Μ.Υ. Α.Ε. στον Κανονισμό αυτό, με στόχοτη δημιουρ¬ 
γία, διατήρηση και προαγωγή κλίματος ανθρωπίνων σχέ¬ 
σεων υψηλής στάθμης μεταξύ διοίκησης, εργαζομένων 
και συνεργαζομένων, ασθενών και άλλων πολιτών που δέ¬ 
χεται η Α.Ε.Μ.Υ. Α.Ε. 

3. Η τήρηση των αναγκαίων κανόνων οργάνωσης, λει¬ 
τουργίας, ιεραρχίας, δεοντολογίας και ασφάλειας κατά 
την προσφορά εργασίας. 

4. Κάθε συναφής σκοπός με τα ανωτέρω, τις κείμενες 
διατάξεις περί προσωπικού ΑΕ και με βάση το ν.3293/ 
2004 (ΦΕΚ231/26.11.2004). 

Άρθρο 3 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησης της Α.Ε.Μ.Υ. Α.Ε. είναι τα οριζόμενα 
στο ν. 3293/2004 (ΦΕΚ 231/26.11.2004) και στο καταστατι- 

κό, το Διοικητικό Συμβούλιο (Δ.Σ.), ο Πρόεδρος του Δ.Σ. και 
ο Διευθύνων Σύμβουλος (Δν.Σ.). Σύμφωνα με τις εκάοτοτε 
αποφάσεις του Δ.Σ., και ως βοηθητικά του ρόλου αυτού 
πρόσωπα, δύνανται να ορίζονται οι Διευθυντές Υπηρεσιών 
ή/και Υποδιευθυντές Υπηρεσιών ή/και Προϊστάμενοι Τμη¬ 
μάτων ή/και άλλα πρόσωπα αναγκαία για την ολοκλήρωση 
του έργου της διοίκησης υπό την ιδιότητα του Αντιπροέ¬ 
δρου Δ.Σ. ή Συμβούλου ή οποιαδήποτε άλλη. Η πλήρωση 
θέσεων του παρόντος κανονισμού θα γίνεται σταδιακά με 
αποφάσεις του Δ.Σ. και με βάση τις κάθε φορά προκύπτου- 
σες ανάγκες. Η πλήρωση θέσεων Διευθυντών και Υποδιευ¬ 
θυντών που προβλέπονται από τον παρόντα κανονισμό θα 
γίνεται με αποφάσεις του Δ.Σ., με απευθείας πρόσληψη, 
εσωτερική τοποθέτηση, απόσπαση ή κατ’ άλλον τρόπο, 
προβλεπόμενο από τις κείμενες διατάξεις. 

Άρθρο 4 

ΔΙΕΥΘΥΝΩΝ ΣΥΜΒΟΥΛΟΣ - ΚΑΘΗΚΟΝΤΑ 

Ο Διευθύνων Σύμβουλος προΐσταται όλων των υπηρε¬ 
σιών και αυτοτελών τμημάτων ή γραφείων της Εταιρείας. 
Τα καθήκοντάτου, κατάεξειδίκευση και συμπλήρωση των 
αναφερομένων στο ν. 3293/2004 (ΦΕΚ 231/26.11.2004) 
και στο καταστατικό, είναι τα παρακάτω: 

1. Εισηγείται στον Πρόεδρο του Δ.Σ. και το Δ.Σ. θέματα 
της αρμοδιότητάςτου, μεταξύ των οποίων τον Επιχειρη¬ 
σιακό Σχεδίασμά, τον ετήσιο προγραμματισμό, προϋπο¬ 
λογισμό, απολογισμό και ισολογισμό της Εταιρείας, κα¬ 
θώς και τις αναγκαίες προσλήψεις ή μεταβολές στο προ¬ 
σωπικό. 

2. Διευθύνει, συντονίζει και ελέγχει όλες τις υπηρεσίες 
της Εταιρείας, ασκώντας διοικητικό έλεγχο σε όλο το 
προσωπικό, με στόχο την επίτευξη των επιδιωκόμενων 
σκοπών της Εταιρείας. 

3. Είναι υπεύθυνος για την εύρυθμη λειτουργία της 
Εταιρείας, καθώς και για την εφαρμογή και εκτέλεση των 
αποφάσεων του Δ.Σ. και των εγκεκριμένων Διαδικασιών 
και Κανονισμών της Εταιρείας. 

4. Οργανώνει αποτελεσματικά τις λειτουργίες και τις 
υπηρεσίες της Εταιρείας, εγκαθιστώντας μηχανισμούς 
ελέγχου απόδοσης του προσωπικού, των τμημάτων και 
των γραφείων, διοργανώνοντας περιοδικές και έκτακτες 
συναντήσεις μεταξύ τμημάτων και υπηρεσιών και ορίζο¬ 
ντας επιτροπές ειδικών θεμάτων με σκοπό τη σωστή λει¬ 
τουργία της Εταιρείας. 

5. Ασκεί πειθαρχική εξουσία επί όλου του προσωπικού, 
πληντου ιατρικού, που υπάγεται στην πειθαρχική δικαιο¬ 
δοσία του Δ.Σ. 

6. Προετοιμάζει εκθέσεις για το Δ.Σ. σχετικά με όλες τις 
λειτουργίες ή υπηρεσίες του κέντρου και προτείνει το 
σχέδιο αξιοποίησης των υπαρχόντων παγίων στοιχείων 
και των μελλοντικών επενδύσεων. 

7. Συντονίζει τα προγράμματα εκπαίδευσης και ποιότη¬ 
τας που αφορούν το προσωπικό και τις υπηρεσίες της 
Εταιρείας. 

8. Φροντίζει γιατον έλεγχο καιτην αποδοτική χρήση των 
οικονομικών πόρων της Εταιρείας, προτείνοντας στο Δ.Σ. 
και εφαρμόζοντας μετά από Απόφαση του Δ.Σ. σύστημα 
ή / και κανονισμό οικονομικής λειτουργίας και διαχείρισης 
και ό,τι αυτό περιλαμβάνει με βάση τις κείμενες διατάξεις. 

9. Συνεργάζεται με τον Πρόεδρο και το Δ.Σ. για την κα¬ 
λή λειτουργία της Εταιρείας. 

10. Με απόφαση του Δ.Σ. της Εταιρείας, μπορούν να προ¬ 
σλαμβάνονται με συμβάσεις έργου σε θέσεις ειδικών συμ¬ 


βούλων ή / και εμπειρογνωμόνων πρόσωπα με ειδικές γνώ¬ 
σεις, προκειμένου να παρέχουν εξειδικευμένες υπηρεσίες 
στην Εταιρεία. Με την ίδια απόφαση ορίζονται και οι αμοι¬ 
βές τους στο πλαίσιο που καθορίζεται από το μισθολόγιο 
της Α.Ε.Μ.Υ. Α.Ε.. Οι ως άνω θέσεις δεν δύνανται να υπερ- 
βαίνουντις πέντε (5) καιτα πρόσωπα αυτά υπάγονται απευ¬ 
θείας στονΔιευθύνοντα Σύμβουλο της Εταιρείας. 

Άρθρο 5 

ΕΠΙΣΤΗΜΟΝΙΚΟ ΣΥΜΒΟΥΛΙΟ - 
ΠΡΟΕΔΡΟΣ Ε.Σ. - ΕΠΙΤΡΟΠΕΣ 

1. Το Επιστημονικό Συμβούλιο (Ε.Σ.) συγκροτείται με 
Α.Δ.Σ., έχει θητεία δύο (2) ετών και αποτελείται από πέντε 
τακτικά (5) μέλη, μετά αναπληρωματικά αυτών, εκτόςτου 
Προέδρου. 

2. Ο Πρόεδρος του Ε.Σ. επιλέγεται από το Δ.Σ., μεταξύ 
υποψηφίων που πληρούν τα επιστημονικά ή/και διοικητι¬ 
κά ή / και άλλα κριτήρια της εσωτερικής ή εξωτερικής 
προκήρυξης, που συντάσσεται και δημοσιοποιείται με ευ¬ 
θύνη του Δ.Σ. και του Δν.Σ. της Εταιρείας. 

3. Δύο μέλη Ε.Σ., με τα αντίστοιχα αναπληρωματικά 
τους επιλέγονται και ορίζονται από το Δ.Σ. μεταξύ των Δι¬ 
ευθυντών ή Προϊσταμένων τμημάτων ιατρικών Υπηρε¬ 
σιών, κατόπιν εσωτερικής προκήρυξης. Προσωρινά και 
μέχρι την τοποθέτηση Διευθυντών ή Προϊσταμένων δύ- 
ναται να τοποθετούνται και Επιμελητές - γιατροί με αντί¬ 
στοιχη διαδικασία. 

4. Δύο μέλη Ε.Σ. με τα αντίστοιχα αναπληρωματικά 
τους, είναι αιρετά μέλη και εκλέγονται από το σώμα των 
ειδικευμένων γιατρών που έχουν εξαρτημένη σχέση ερ¬ 
γασίας με την Εταιρεία. Η εκλογή οργανώνεται από το Δι- 
ευθύνοντα Σύμβουλο σε συνεργασία με τις αρμόδιες 
υπηρεσίες της Εταιρείας, και ανακοινώνεται εγκαίρως 
στο Δ.Σ. που είναι υπεύθυνο για τη συνολική συγκρότηση 
του Ε.Σ. 

5. Ο Αντιπρόεδρος του Ε.Σ. εκλέγεται, μεταξύ των τα¬ 
κτικών μελών του, στην αρχή κάθε θητείας ή όποτε η θέ¬ 
ση για οποιοδήποτε λόγο χηρεύσει. 

6. Το Ε.Σ. επιλαμβάνεται κατόπιν αιτήματος του Διευθύ- 
νοντα Συμβούλου, επιστημονικών και ιατρικών θεμάτων, 
με στόχο την αποτελεσματική γνωμοδότηση προς τη διοί¬ 
κηση επ’αυτών. Συνεδριάζει μια (1) φορά το μήνα και όπο¬ 
τε εκτάκτως απαιτηθεί, τηρώντας πρακτικά και αρχείο. 

7. Ο Πρόεδρος Ε.Σ. της Εταιρείας έχει την ευθύνη σω¬ 
στής λειτουργίας και εκπροσώπησης της Ιατρικής Υπη¬ 
ρεσίας και του Επιστημονικού Συμβουλίου, ενώπαρίστα- 
ται στις συνεδριάσεις του Δ.Σ. όποτε αυτό του ζητηθεί. 

8. Το Ε.Σ. υποχρεούται σε συνεργασία με το Διευθύνο- 
ντα Σύμβουλο να συστήσει και να λειτουργήσει εντός του 
1ου διμήνου της κάθε θητείας του, Επιτροπή Ιατρικής 
Ηθικής και Δεοντολογίας καθώς και Επιτροπή Λοιμώξεων 
και Φαρμάκων. Σε διαφορετική περίπτωση το Ε.Σ. λει¬ 
τουργεί και ως Επιτροπή Ιατρικής Ηθικής και Δεοντολο¬ 
γίας, με την προσθήκη του νομικού συμβούλου, και ως 
Επιτροπή Λοιμώξεων και Φαρμάκων, με την προσθήκη 
τωνΔιευθυντώντων λοιπών υπηρεσιών, εκπροσώπου του 
Διευθύνοντα Συμβούλου και νοσηλευτή, φαρμακοποιού 
και βιοπαθολόγου. 

Άρθρο 6 

ΔΙΑΚΡΙΣΗ ΥΠΗΡΕΣΙΩΝ 

Η «ΑΝΩΝΥΜΗ ΕΤΑΙΡΕΙΑ ΜΟΝΑΔΩΝ ΥΓΕΙΑΣ» («Α.Ε.Μ.Υ. 
Α.Ε.»), όσον αφορά στη λειτουργία της Πολυκλινικής του 

«Ολυμπιακού Χωριού» (Ο.Χ.) διαρθρώνεται, στις παρακά¬ 
τω υπηρεσίες που αποτελούν Διευθύνσεις: 

(α) Υπηρεσία Ιατρικών Απεικονίσεων 
(β) Υπηρεσία Κεντρικών Εργαστηρίων 
(γ) Υπηρεσία Εξωτερικών Ιατρείων / Τμήματος Επειγό¬ 
ντων Περιστατικών / Τμήματος Ημερήσιας Νοσηλείας / 
Φυσικοθεραπείας 
(δ) Διοικητική Υπηρεσία 

Οι Υπηρεσίες αυτές είναι μεταξύ τους ισότιμες. Απασχο¬ 
λούντο κατάλληλο προσωπικό για την εύρυθμη λειτουργία 
τους. Με ευθύνη των διευθυντών τους συνεργάζονται με¬ 
ταξύ τους για την επίτευξη των σκοπών της Εταιρείας. Ο 
τρόπος διάρθρωσης και λειτουργίας τους ρυθμίζεται με 
τον εκάστοτε ισχύοντα κανονισμό εσωτερικής λειτουργίας 
και τις αποφάσεις του Δ.Σ. και του Διευθύνοντα Συμβού¬ 
λου. 

Άρθρο 7 

ΑΥΤΟΤΕΛΕΙΣ ΥΠΗΡΕΣΙΕΣ, ΤΜΗΜΑΤΑ 
ΚΑΙ ΓΡΑΦΕΙΑ-ΑΡΜΟΔΙΟΤΗΤΕΣ 

Εκτός από τις ανωτέρω υπηρεσίες λειτουργούν και οι 
παρακάτω (5) αυτοτελείς υπηρεσίες, τμήματα και γρα¬ 
φεία, υπαγόμενες απευθείας στο Διευθύνοντα Σύμβουλο. 

1. Υπηρεσία Προγραμματισμού και Ανάπτυξης Δραστη¬ 
ριοτήτων: έχει την ευθύνη α. ανάπτυξης νέων δραστηριο¬ 
τήτων και νέων μορφών φροντίδας υγείας, β. προωθεί το 
έργο της Εταιρείας και εκτός αυτής, γ. συνεργάζεται με 
ασφαλιστικούς φορείς, δ. ανάπτυξης πιλοτικών προ¬ 
γραμμάτων παροχής υπηρεσιών υγείας (π.χ. προληπτική 
ιατρική), ε. προαγωγής της υγιεινής και της ασφάλειας 
της εργασίας, στ. εν γένει προαγωγής των επιστημών 
υγείας και συναφών επιστημών με την ανάπτυξη προ¬ 
γραμμάτων εκπαίδευσης ιατρικού, νοσηλευτικού και λοι¬ 
πού προσωπικού, ζ. εκμετάλευσης ακινήτων ιδιοκτησίας 
της εταιρείας ή με οποιαδήποτε σχέση παραχωρημένων 
ή μισθωμένων από αυτή. 

2. Τμήμα Νομικών Υπηρεσιών: Ο Νομικός Σύμβουλος 
γνωμοδοτεί εγγράφως για θέματα που του ανατίθενται 
από το Δ.Σ. ή το Δ/ντα Σύμβουλο, συνδράμει στην εύρυθ¬ 
μη λειτουργία του Δ.Σ., συμμετέχει κατόπιν προσκλήσε- 
ως στις συνεδριάσεις Δ.Σ. Το λοιπό υπηρετούν νομικό 
προσωπικό αναπληρώνει απάντα ή κωλυόμενο το Νομικό 
Σύμβουλο, γνωμοδοτεί εγγράφως για θέματα που του 
ανατίθενται από τη διοίκηση, χειρίζεται όλες τις εξώδικες 
ή ένδικες νομικές υποθέσεις, συμμετέχει κατόπιν προ- 
σκλήσεως στις συνεδριάσεις Επιτροπών και άλλων οργά¬ 
νων της Εταιρείας, συνεργάζεται - γνωμοδοτεί προς τις 
Υπηρεσίες, τηρείτο κατάλληλο αρχείο νομικών υποθέσε¬ 
ων και ό,τι άλλο του ανατεθεί στα πλαίσια των καθηκό¬ 
ντων του από το Δ.Σ. και το Δν.Σ. 

3. Γ ραφείο Γ ραμματείας Δ.Σ. και Διευθύνοντα Συμβού¬ 
λου: έχει την ευθύνη της γραμματειακής και διοικητικής 
υποστήριξης των συνεδριάσεωντουΔ.Σ. και της λειτουρ¬ 
γίας του γραφείου του Διευθύνοντα Συμβούλου. 

4. Γ ραφείο Δημοσίων Σχέσεων και ΜΜΕ: Έχειτην ευθύ¬ 
νη σύνταξης των ενημερωτικών δελτίων και οργάνωσης 
εν γένει των σχέσεων της Εταιρείας με τον Τύπο. Βοηθά 
στην ενημέρωση των πολιτών, των ασθενών και των ΜΜΕ, 
στην προετοιμασία επιστημονικών εκδηλώσεων, και σε 
ό,τι άλλο του ανατεθεί. 

5. Τμήμα Ολικής Ποιότητας: έχει την ευθύνη σύνταξης 
και εφαρμογής των αναγκαίων διαδικασιών και δεικτών 
της Εταιρείας σε συνεργασία με τις αρμόδιες Υπηρεσίες, 


προωθεί τα κατάλληλα προγράμματα εκπαίδευσης με 
στόχο την ποιότητα των υπηρεσιών. 

Άρθρο 8 

ΔΙΑΡΘΡΩΣΗ ΙΑΤΡΙΚΩΝ 
ΚΑΙ ΝΟΣΗΛΕΥΤΙΚΩΝ ΥΠΗΡΕΣΙΩΝ 

Οι Ιατρικές και Νοσηλευτικές Υπηρεσίες αποτελούνται 
από τις παρακάτω (4) Διευθύνσεις, σε κάθε μια από τις 
οποίες προ'ΐσταται Διευθυντής. Οι Διευθύνσεις Α & Γ 
έχουν επίσης Υποδιευθυντές, καθώς και τμήματα των 
οποίων δύναται να προϊστανται Προϊστάμενοι: 

Α. Διεύθυνση Ιατρικών Απεικονίσεων 

1. Τμήμα Ακτινολογικό & Υπερήχων 

2. Τμήμα Αξονικού Τομογράφου 

3. Τμήμα Μαγνητικού Τομογράφου 

Β. Διεύθυνση Κεντρικών Εργαστηρίων 

1. Τμήμα Μικροβιολογικό 

2. Τμήμα Αιματολογικό 

3. Τμήμα Βιοχημικό, Ανοσολογικό, Ορμονολογικό 

Γ. Διεύθυνση Εξωτερικών Ιατρείων - ΤΕΠ - Τμήματος 
Ημερήσιας Νοσηλείας - Φυσικοθεραπείας 

1. Τμήμα Εξωτερικών Ιατρείων 

2. Τμήμα Επειγόντων Περιστατικών 

3. Τμήμα Ημερήσιας Νοσηλείας 

4. Τμήμα κατ’ οίκον Νοσηλείας 

5. Τμήμα Φυσικοθεραπείας 

Άρθρο 9 

ΑΡΜΟΔΙΟΤΗΤΕΣ ΙΑΤΡΙΚΩΝ 
ΚΑΙ ΝΟΣΗΛΕΥΤΙΚΩΝ ΥΠΗΡΕΣΙΩΝ 

Οι αρμοδιότητες και τα γενικά καθήκοντα των ιατρικών 
υπηρεσιών είναι η παροχή αποτελεσματικών και ποιοτι¬ 
κών φροντίδων υγείας στους ασθενείς, σύμφωνα με τους 
κανόνες και τα διδάγματα της Ιατρικής, η τήρηση των κα¬ 
νόνων ιατρικής ηθικής και δεοντολογίας, η τήρηση των 
βασικών αρχών λειτουργίας και σχετικών αποφάσεωντης 
Εταιρείας, ο προγραμματισμός, η εκτέλεση και η αξιολό¬ 
γηση των ιατρικών πράξεων, καθώς και η προώθηση και 
προαγωγή της ιατρικής εκπαίδευσης και έρευνας. 

Οι αρμοδιότητες και τα καθήκοντα των νοσηλευτικών 
υπηρεσιών είναι η παροχή αποτελεσματικών και ποιοτι¬ 
κών φροντίδων υγείας στους ασθενείς, σύμφωνα με τους 
κανόνες και τα διδάγματα της Νοσηλευτικής στο πλαίσιο 
των οδηγιών των υπεύθυνων γιατρών, η τήρηση των κα¬ 
νόνων νοσηλευτικής δεοντολογίας, η τήρηση των νοση¬ 
λευτικών και άλλων διαδικασιών της Εταιρείας, ο προ¬ 
γραμματισμός, η εκτέλεση και η αξιολόγηση των νοση¬ 
λευτικών πράξεων, καθώς και η προώθηση και προαγωγή 
της νοσηλευτικής εκπαίδευσης. Επίσης υποστηρίζουν 
γραμματειακάτηνεύρυθμη λειτουργία των ανωτέρω τμη¬ 
μάτων εάν και όποτε ζητηθεί. 

Άρθρο 10 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΟΙΚΗΤΙΚΗΣ ΥΠΗΡΕΣΙΑΣ 

Η Διοικητική Υπηρεσία αποτελεί Διεύθυνση, της οποίας 
προ'ΐσταται Διευθυντής. Η Υπηρεσία διαρθρώνεται στις 
παρακάτω Υποδιευθύνσεις, Τμήματα και Γραφεία με τις 
ακόλουθες αρμοδιότητες: 

1. Υποδιεύθυνση Οικονομικού: 

1.1. Τμήμα Λογιστηρίου: 

1.1.1. Γ ραφείο Γ ενικού Λογιστηρίου 

1.1.2. Γ ραφείο Λογιστηρίου Ασθενών 

η κατάρτιση προϋπολογισμού, ισολογισμού, απολογι¬ 
σμού, η τήρηση των λογιστικών βιβλίων και στοιχείων της 
Εταιρείας, η κοστολόγηση των υπηρεσιών της Εταιρείας, 
ο έλεγχος των δαπανών και η είσπραξη των εσόδων, η έκ¬ 
δοση της μισθοδοσίας, η παρακολούθηση των περιου¬ 
σιακών στοιχείωντης Εταιρείας, η παροχή σχετικών οικο¬ 
νομικών πληροφοριών και εισηγήσεων προς τη διοίκηση. 

1.2. Τμήμα Προμηθειών: 

1.2.1. Γραφείο Προμηθειών 

1.2.2. Γραφείο Διαχείρισης Υλικού και Αποθηκών 

ο προγραμματισμός και εκτέλεση των κάθε είδους προ¬ 
μηθειών της Εταιρείας, η παραλαβή, αποθήκευση και δια¬ 
κίνηση υλικών σε όλα τα τμήματα και γραφεία της Εταιρεί¬ 
ας, καθώς και η σωστή τήρηση των αποθεμάτων αυτής. 

1.3. Τμήμα Κίνησης Ασθενών: 

1.3.1. Γραφείο Γραμματείας Εξωτ. Ιατρείων, Εργαστη¬ 
ρίων & ΤΕΠ 

1.3.2. Γ ραφείο Γ ραμματείας Ημερήσιας Νοσηλείας 

1.3.3. Γ ραφείο Ιατρικού Αρχείου 

η τήρηση και παρακολούθηση των ραντεβού των ασθε¬ 
νών, η αντίστοιχη έκδοση παραστατικών (εισιτήριο, εξιτή¬ 
ριο, δελτίο παροχής υπηρεσιών, γνωματεύσεις, πιστοποι¬ 
ητικά κ.λπ.), η τήρηση σωστών ιατρικών αρχείων και κάθε 
άλλο που συνάδει στην καλή διοικητική εξυπηρέτηση των 
ασθενών ή των συνοδών τους. 

2. Υποδιεύθυνση Διοικητικού: 

2.1. Τμήμα Γραμματείας: η οργάνωση του πρωτοκόλ¬ 
λου καιτης αλληλογραφίας, καθώς και η κάθε είδους σχε¬ 
τική υποστήριξη των υπηρεσιών. 

2.2. Τμήμα Διαχείρισης Ανθρώπινου Δυναμικού: η τα¬ 
κτοποίηση της υπηρεσιακής κατάστασης του προσωπι¬ 
κού της Εταιρείας, η εποπτεία και ο έλεγχος του προσω¬ 
πικού. 

2.3. Τμήμα Επιστασίας και Ασφάλειας: η τήρηση της κα¬ 
θαριότητας καιτης ασφάλειας προσωπικού και ασθενών, 
καθώς και των χώρων στέγασης της Εταιρείας, όπως επί¬ 
σης η σωστή διανομή του ιματισμού και η παρακολούθη¬ 
ση του προσωπικού κίνησης. 

2.4. Γ ραφείο Εκπαίδευσης: ο συντονισμός και η υπο¬ 
στήριξη των εκπαιδευτικών δραστηριοτήτων και προ¬ 
γραμμάτων της Εταιρείας, η μελέτη αναγκών και η εξεύ¬ 
ρεση πόρων για την εκπαίδευση, η σύνταξη διαδικασιών 
εκπαίδευσης και η αξιολόγηση των προγραμμάτων. 

2.5. Γραφείο Τηλεφωνικού Κέντρου - Υποδοχής Ασθε¬ 
νών: η λειτουργία του τηλεφωνικού κέντρου και του χώ¬ 
ρου υποδοχής της Εταιρείας. 

3. Υποδιεύθυνση Πληροφορικής και Τεχνολογίας: 

3.1. Τμήμα Πληροφορικής 

η λειτουργία της μηχανοργάνωσης της Εταιρείας (ΗΛΛ/ 
& 5/νν), η παροχή υποστήριξης σε θέματα πληροφορικής 
όλων των υπηρεσιών, τμημάτων και γραφείων της Εται¬ 
ρείας και η παροχή και διακίνηση των πληροφοριών εντός 
της Εταιρείας, μέσω οργανωμένου Ολοκληρωμένου Πλη¬ 
ροφοριακού Συστήματος (ΜΙδ). 

3.2. Τμήμα Βιοϊατρικής Τεχνολογίας (ΒΙΤ) 

η ορθολογική κατανομή και διαχείριση των μηχανημά¬ 
των ΒΙΤ, η καταγραφή και παρακολούθηση των παγίων 
στοιχείωντης, η παρακολούθηση ή παροχή υποστήριξης 
συντήρησης των μηχανημάτων αυτών, ο έλεγχος του κό¬ 
στους τους για την Εταιρεία, η οργάνωση σε θέματα πλη¬ 
ροφορικής ΒΙΤ όλων των υπηρεσιών και τμημάτων της 
Εταιρείας και η σύνταξη εκθέσεων και μελετών προς τη 
Διοίκηση. 


4. Υποδιεύθυνση Τεχνικών Υπηρεσιών: έχει την ευθύνη 
παρακολούθησης της καλής τεχνικής λειτουργίας των 
κτιρίων, των εγκαταστάσεων και των μηχανημάτων της 
Εταιρείας, καθώς καιτης υποβολής σχετικών προτάσεων 
προς τη διοίκηση αυτής. 

Άρθρο 11 

ΣΤΕΛΕΧΩΣΗ ΙΑΤΡΙΚΩΝ 
ΚΑΙ ΝΟΣΗΛΕΥΤΙΚΩΝ ΥΠΗΡΕΣΙΩΝ 

Α. Οι Ιατρικές υπηρεσίες στελεχώνονται με ΑΔΣ από Ια¬ 
τρούς: 

α. Πλήρους και αποκλειστικής απασχόλησης, που υπη¬ 
ρετούν αρχικά με σύμβαση ορισμένου χρόνου μέχρι τέσ¬ 
σερα (4) έτη, η οποία δύναται να ανανεωθεί για άλλη μία 
(1) φορά μετά από αξιολόγηση. 

β. Πλήρους αλλά όχι αποκλειστικής απασχόλησης, που 
υπηρετούν με σύμβαση ορισμένου χρόνου μέχρι τρία (3) 
έτη. Μετά τη λήξη της σύμβασης η θέση προκηρύσσεται. 

γ. Πλήρους ή / και αποκλειστικής απασχόλησης, αορί¬ 
στου χρόνου. 

δ. Με συμβάσεις έργου ή κατ’ αποκοπή για συγκεκριμέ¬ 
νες υπηρεσίες Συμβούλου. 

Β. Οι μέχρι σαραντατέσσερις (44) συνολικά θέσεις Ια¬ 
τρών των ανωτέρω κατηγοριών α, β και γ της Ιατρικής 
Υπηρεσίας ανά ειδικότητα κατανέμονται ως εξής: 

- Γενικής Ιατρικής: Οκτώ (8) 

-Ακτινοδιαγνωστικής: Πέντε (5) 

- Βιοπαθολογίας: Δύο (2) 

- Βιοπαθολογίας - Αιματολογίας: Δύο (2) 

- Καρδιολογίας: Τρεις (3) 

- Παθολογίας: Δύο (2) 

- Γεν. Χειρουργικής: Δύο (2) 

- Ορθοπεδικής: Τρεις (3) 

- Παιδιατρικής: Τέσσερις (4) 

- Οδοντιατρικής: Τέσσερις (4) 

- Γυναικολογίας - Μαιευτικής: Δύο (2) 

- Οφθαλμολογίας: Μία (1) 

-ΩΡΑ.: Μία (1) 

- Φυσικής Ιατρικής και Αποκατάστασης: Μία (1) 

- Γ ιατροί Διαφόρων Ειδικοτήτων: Τέσσερις (4) (σύμφω¬ 
να με τις εκάστοτε Α.Δ.Σ.) 

Γ. Με αποφάσεις του Υπουργείου Υγείας και Κοινωνικής 
Αλληλεγγύης δύναται να διορίζονται και ειδικευόμενοι 
γιατροί, εφόσον η Α.Ε.Μ.Υ. Α.Ε. πληροί τα ανάλογα κρι¬ 
τήρια και πάντα σύμφωνα με τις ισχύουσες νομοθετικές 
διατάξεις. 

Δ. Με απόφαση του Δ.Σ. συστήνονται Επιτροπές Επιλο¬ 
γής και Αξιολόγησης των Ιατρών. Στις Επιτροπές Επιλογής 
και Αξιολόγησης των Ιατρών μετέχει α) γιατρός της ειδικό¬ 
τητας που κρίνεται, β) ο αρμόδιος Διευθυντής ή Υποδιευ¬ 
θυντής ή Προϊστάμενος Τμήματος ιατρικών υπηρεσιών, γ) 
ο Πρόεδρος Επιστημονικού Συμβουλίου, δ) ο Διευθύνων 
Σύμβουλος, καιε) μέλοςτουΔ.Σ., κατά προτίμηση γιατρός. 
Η Επιτροπή δύναται αρχικά να λειτουργεί με απαρτία της 
πλειοψηφίας των (3/5) μελών της. Το Δ.Σ. δύναται αρχικά 
να ορίζει ένα (1) μέλος - ιατρό εκτός Εταιρείας, εφόσον δεν 
έχουν καλυφθεί οι ανωτέρω θέσεις α ή β ή γ. 

Ε. Οι ιατρικές υπηρεσίες, επίσης, στελεχώνονται και 
από τις παρακάτω ειδικότητες με τις αντίστοιχες, μέχρι 
σαρανταεπτά (47) θέσεις, αυτών: 

- ΠΕ Ακτινοφυσικών - Φυσικών: Δύο (2) 

- ΠΕ Βιολόγων - Βιοχημικών: Τέσσερις (4) 

- ΠΕ Ψυχολόγων: Μία (1) 

- ΤΕ Φυσιοθεραπευτών: Δώδεκα (12) 

- ΤΕ Ραδιολόγων - Ακτινολόγων: Επτά (7) 

- ΤΕ Τεχνολόγων Ιατρικών Εργαστηρίων: Επτά (7) 

- ΤΕ Εργοθεραπευτών: Δύο (2) 

- ΠΕ (ή ΤΕ) Λογοθεραπευτών: Μία (1) 

- ΤΕ Εποπτών Δημόσιας Υγείας: Μία (1) 

- ΠΕ (ή ΤΕ) Κοινωνικών Λειτουργών: Μία (1) 

- ΠΕ (ή ΤΕ) Διατροφής: Μία (1) 

- ΔΕ Χειριστών Ιατρικών Συσκευών. Μηχ.: Τρεις (3) 

- ΔΕ Βοηθών Ιατρικών και Βιολογικών Εργαστηρίων: 
Τρεις (3) 

- ΠΕ ή ΤΕ ή ΔΕ Διαφόρων Ειδικοτήτων: Δύο (2) (σύμφω¬ 
να με τις εκάστοτε αποφάσεις του Δ.Σ.) 

ΣΤ. Οι νοσηλευτικές υπηρεσίες στελεχώνονται από Νο¬ 
σηλευτικό και άλλο υγειονομικό προσωπικό μέχρι εξήντα 
(60) θέσεων των παρακάτω ειδικοτήτων: 

- Νοσηλευτές ΠΕ: Οκτώ(8) 

- Νοσηλευτές ΤΕ: Εικοσιτρείς (23) 

- Επισκέπτες ΤΕ: Τρεις (3) 

- Μαίες ΤΕ: Τέσσερις (4) 

- Βοηθοί Νοσηλευτές ΔΕ: Δεκατρείς (13) 

- «λιβανιστής Αποστείρωσης ΔΕ: Μία (1) 

- Βοηθητικό Υγειονομικό Προσωπικό ΥΕ: Οκτώ (8) 

Το βοηθητικό υγειονομικό προσωπικό κατανέμεται με 
απόφαση του Δ.Σ. στις ειδικότητες Μεταφορέων Ασθε¬ 
νών, Βοηθών Θαλάμων και άλλων νοσηλευτικών υπο-ειδι- 
κοτήτων. 

Ζ. Από τις ανωτέρω θέσεις, έξι (6) θα καλυφθούν από 
τους Διευθυντές και Υποδιευθυντές των ιατρικών και νο¬ 
σηλευτικών υπηρεσιών. 

Συγκεκριμένα: 

-Υπηρεσία Ιατρικών Απεικονίσεων: Διευθυντής ένας (1) 
Ιατρός Ακτινοδιαγνώστης, Υποδιευθυντής ένας (1) Ια¬ 
τρός Ακτινοδιαγνώστης. 

- Υπηρεσία Κεντρικών Εργαστηρίων: Διευθυντής ένας 
(1) Ιατρός Βιοπαθολόγος. 

- Υπηρεσία Εξωτερικών Ιατρείων, ΤΕΠ και Ημερήσιας 
Νοσηλείας : Διευθυντής ένας (1) Ιατρός , Υποδιευθυντές 
δύο (2) ιατρός ή Νοσηλευτής (ΠΕ ή ΤΕ). 

Επιπλέον δύνανται να τοποθετούνται Προϊστάμενοι στα 
μεν τμήματα των Διευθύνσεων Α και Β Ιατροί αντίστοιχης 
ειδικότητας και εξειδίκευσης στα δε τμήματα της Διεύ¬ 
θυνσης Γ Νοσηλευτές (ΠΕ ή ΤΕ) με αντίστοιχη εμπειρία ή 
Φυσικοθεραπευτής (ΤΕ) για το αντίστοιχο τμήμα. 

Οι Διευθυντές, οι Υποδιευθυντές και οι Προϊστάμενοι 
των ιατρικών και νοσηλευτικών υπηρεσιών προσλαμβά¬ 
νονται από το Δ.Σ. μετά από εισήγηση του Διευθύνοντα 
Συμβούλου, σύμφωνα με το άρθρο 16 του ν. 3293/2004. 

Το λοιπό προσωπικό προσλαμβάνετε και τοποθετείται 
από το Δ.Σ. μετά από εισήγηση του Διευθύνοντα Συμβού¬ 
λου, κατόπιν γνωμοδότησης του αρμόδιου Διευθυντή, 
εφόσον έχει τοποθετηθεί και σύμφωνα με το άρθρο 16 
του ν. 3293/2004. 

Άρθρο 12 

ΣΤΕΛΕΧΩΣΗ ΔΙΟΙΚΗΤΙΚΗΣ ΥΠΗΡΕΣΙΑΣ 

Η Διοικητική Υπηρεσία στελεχώνεται από προσωπικό 
μέχρι σαρανταέξι (46) θέσεωντωνπαρακάτω ειδικοτήτων: 

- Διευθυντής Διοικητικής Υπηρεσίας (ΠΕ Διοικητικού ή 
Οικονομικού): Μία (1) θέση. 

- Υποδιευθυντές Διοικητικής Υπηρεσίας (ΠΕ ή ΤΕ Διοι¬ 
κητικού ή Οικονομικού ή Πληροφορικής ή Τεχνικού ανά¬ 
λογα με την θέση): Τέσσερις (4) θέσεις. 


- Υποδιεύθυνση Οικονομικού: Δέκα (10) θέσεις 

- Προϊστάμενοι (ΠΕ Οικονομικού ή ΤΕ Λογιστικής): 
Τρεις (3) θέσεις 

- Λογιστές (ΠΕ Οικονομικού ή ΤΕ Λογιστικής): Δύο (2) 
θέσεις 

- Βοηθοί Λογιστές (ΤΕ Λογιστικής ή ΔΕ Διοικητικού - Λο¬ 
γιστικού): Μία (1) θέση 

- Διοικητικοί Υπάλληλοι (ΤΕ Διοίκησης Μονάδων Υγείας 
ή ΔΕ Διοικητικού): Δύο (2) θέσεις 

- (ΔΕ) Γραμματέων: Δύο (2) θέσεις 

-ΥποδιεύθυνσηΔιοικητικού: Εικοσιδύο (22) θέσεις 

- Προϊστάμενοι (ΠΕ Διοικητικού ή ΤΕ Διοίκησης): Δύο (2) 
θέσεις 

- Προϊστάμενος (ΠΕ ή ΤΕ Διοικητικού ή ΤΕ Τουριστικών 
Επιχειρήσεων): Μία (1) θέση 

- Φαρμακοποιός (ΠΕ Φαρμακευτικής): Μία (1) θέση 

- Διοικητικοί Υπάλληλοι (ΠΕ Διοικητικού ή ΤΕ Διοίκη¬ 
σης): Δύο (2) θέσεις 

- (ΔΕ) Γ ραμματέων: Οκτώ (8) θέσεις 

- (ΔΕ) Τηλεφωνητών: Τρεις (3) θέσεις 

- (ΔΕ) Οδηγών: Δύο (2) θέσεις 

- (ΥΕ) Κλητήρων ή Εργατών: Τρεις (3) θέσεις 

- Υποδιεύθυνση Πληροφορικής και Τεχνολογίας (ΠΕ ή 
ΤΕ): Δύο (2) θέσεις 

- Προϊστάμενος (ΠΕ ή ΤΕ Πληροφορικής): Μία (1) θέση 

- Προϊστάμενος (ΠΕή ΤΕ ΒΙΤ): Μία (1) θέση 

- Υποδιεύθυνση Τεχνικών Υπηρεσιών: Τέσσερις (4) θέ¬ 
σεις 

- Προϊστάμενος - Εργοδηγός (ΤΕ Μηχανικών): Μία (1) 
θέση 

- Τεχνικοί (ΔΕ): Τρεις (3) θέσεις (κατανομή ειδικοτήτων 
από Δ.Σ.) 

- Λοιπές Ειδικότητες. Τρεις (3) (σύμφωνα με απόφαση 
του Δ.Σ.) 

Ο Διευθυντής και οι Υποδιευθυντές της Διοικητικής 
Υπηρεσίας προσλαμβάνονται από το Δ.Σ. μετά από εισή¬ 
γηση του Διευθύνοντα Συμβούλου. 

Οι Προϊστάμενοι και το λοιπό προσωπικό της Διοικητι¬ 
κής Υπηρεσίας προσλαμβάνονται και τοποθετούνται από 
το Δ.Σ. μετά από εισήγηση του Διευθύνοντα Συμβούλου, 
κατόπιν γνωμοδότησης του Διευθυντή της Διοικητικής 
Υπηρεσίας που ζητείται δυνητικά από το Διευθύνοντα 
Σύμβουλο. 

Σε περίπτωση έλλειψης προσωπικού λόγω μη κάλυψης 
συγκεκριμένης και εξειδικευμένης θέσης εργασίας ή 
προσθέτων και εκτάκτων αναγκών δύναται να ανατίθεται 
από το Δ.Σ., ύστερα από τεκμηριωμένη εισήγηση του Δι- 
ευθύνοντα Συμβούλου, σε σύμβουλο παροχής υπηρε¬ 
σιών συγκεκριμένου έργου μέχρι την επαρκή κάλυψη της 
θέσης ή του αντικειμένου. 

Άρθρο 13 

ΣΤΕΛΕΧΩΣΗ ΑΥΤΟΤΕΛΩΝ ΥΠΗΡΕΣΙΩΝ, 
ΤΜΗΜΑΤΩΝ ΚΑΙ ΓΡΑΦΕΙΩΝ 

1. Υπηρεσία Προγραμματισμού και Ανάπτυξης Δραστη¬ 
ριοτήτων: Δύο (2) θέσεις 

- Διευθυντής (ΠΕ ή ΤΕ Διοικητικού ή Οικονομικού ή Τε¬ 
χνικού ή Πληροφορικής): Μία (1) θέση 

- ΠΕ ή ΤΕ Διοικητικού ή Οικονομικού ή Τεχνικού ή Πλη¬ 
ροφορικής: Μία (1) θέση 

2. Τμήμα Νομικών Υπηρεσιών 

- Νομικός Σύμβουλος- Δικηγόρος Παρ’ Αρείω Πάγω: 
Μία (1) θέση 

- Δικηγόροι: Δύο (2) θέσεις 

3. Γραφείο Γραμματείας Δ.Σ. και Διευθύνοντα Συμβού¬ 
λου: Δύο (2) θέσεις 

- Γραμματείς Διοίκησης (ΠΕ ή ΤΕ ή ΔΕ): Δύο (2) θέσεις 

4. Γραφείο Δημοσίων Σχέσεων καιΜΜΕ: Μία (1) θέση 

- Υπεύθυνος (ΠΕ ή ΤΕ): Μία (1) θέση 

5. Τμήμα Ολικής Ποιότητας : Μία (1) θέση 

- Προϊστάμενος (ΠΕ ή ΤΕ): Μία (1) θέση 

Το προσωπικό των αυτοτελών γραφείων ή τμημάτων 
προσλαμβάνεται από το Δ.Σ. με εισήγηση του Διευθύνο- 
ντα Συμβούλου, ο οποίος κατόπιν το τοποθετεί. Σε περί¬ 
πτωση έλλειψης προσωπικού λόγω μη κάλυψης συγκε¬ 
κριμένης και εξειδικευμένης θέσης εργασίας δύναται να 
ανατίθενται από το Δ.Σ. με εισήγηση του Διευθύνοντα 
Συμβούλου σε σύμβουλο παροχής υπηρεσιών συγκεκρι¬ 
μένου έργου μέχρι την επαρκή κάλυψη της θέσης ή του 
αντικειμένου. 

Άρθρο 14 
ΠΡΟΣΩΠΙΚΟ 

1. Τα θέματα που αφορούν την πρόσληψη και κατάστα¬ 
ση του ιατρικού και του λοιπού προσωπικού της Α.Ε.Μ.Υ. 
Α.Ε. θα καθορισθούν λεπτομερώς στον Κανονισμό Κατά¬ 
στασης Προσωπικού. Με βάση το ν. 3293/2004 (ΦΕΚ 
231/26.11.2004), οι διατάξεις που αφορούν την πρόσλη¬ 
ψη και υπηρεσιακή κατάσταση του λοιπού, πληντου ια¬ 
τρικού, προσωπικού της Α.Ε.Μ.Υ. Α.Ε. βασίζονται και 
στους παρακάτω κανόνες: 

α) Το προσωπικό προσλαμβάνεται με σχέση εργασίας 
ιδιωτικού δικαίου, αορίστου χρόνου, ορισμένου χρόνου, 
ή με σύμβαση έργου, σύμφωνα με τα κριτήρια του άρ¬ 
θρου Ιδτουν. 2190/1994 (ΦΕΚ28Α'). Η σχέση εργασίας 
καθώς και η διάρκειά της θα καθορίζονται κάθε φορά με 
την προκήρυξη με Απόφαση του Δ.Σ. 

β) Ο συνολικός αριθμός του προσωπικού καθορίζεται 
με απόφαση του Υπουργού Υγείας και Κοινωνικής Αλλη¬ 
λεγγύης, με την έγκριση του παρόντος κανονισμού, και 
τροποποιείται στο μέλλον αντίστοιχα. 

γ) Τα πειθαρχικά παραπτώματα του προσωπικού κρίνο- 
νται κατά τη διαδικασία που θα προβλέπει ο Κανονισμός 
Κατάστασης Προσωπικού. 

2. Απαγορεύεται η απόσπαση προσωπικού ή άλλων στε- 
λεχώντης Α.Ε.Μ.Υ. Α.Ε. σε οποιαδήποτε υπηρεσία του δη¬ 
μόσιου τομέα. Επιτρέπεται για δύο (2) έτη από την έναρξη 
ισχύος του νόμου 3293/2004 (ΦΕΚ 231/26.11.2004), η 
απόσπαση υπαλλήλωντου δημόσιου τομέα στην Α.Ε.Μ.Υ. 
Α.Ε. Η απόσπαση γίνεται με κοινή απόφαση του Υπουρ¬ 
γού Υγείας και Κοινωνικής Αλληλεγγύης και του κατά πε¬ 
ρίπτωση αρμόδιου Υπουργού, κατά παρέκκλιση από τις 
κείμενες διατάξεις. Οι αποσπώμενοι μισθοδοτούνται από 
την Α.Ε.Μ.Υ. Α.Ε., με βάση τις αποδοχές της βασικής τους 
θέσης μέχρι τη κατάρτιση του Κανονισμού Κατάστασης 
Προσωπικού. 

3. Με απόφαση του Δ.Σ., που εγκρίνεται με κοινή από¬ 
φαση από τους Υπουργούς Οικονομίας και Οικονομικών 
και Υγείας και Κοινωνικής Αλληλεγγύης, καθορίζονται οι 
αμοιβές του προσωπικού της Α.Ε.Μ.Υ. Α.Ε. με βάση ενιαί¬ 
ας κλίμακας μισθολογικά κλιμάκια. Επιτρέπεται η χορή¬ 
γηση στο προσωπικό επιπλέον ή ειδικών αμοιβών, στα 
πλαίσια άσκησης πολιτικής στελεχών ή κινήτρων με σκο¬ 
πό την αύξηση της αποδοτικότητας ή / και παραγωγικό¬ 
τητας στο πλαίσιο του κάθε φορά εγκεκριμένου προϋπο¬ 
λογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάΐου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. οικ. 12296 (4) 

Σύσταση επιτροπής, για την επεξεργασία των κειμένων 
των συλλογικών συ μβάσεων για τους ιατρούς και τους 
φαρμακοποιούς. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ 
ΠΕΡΙΘΑΛΨΗΣ ΑΣΦΑΛΙΣΜΕΝΩΝ ΔΗΜΟΣΙΟΥ 

Έχοντας υπόψη: 

1. Τις διατάξεις του ν. 2768/8.12.1999 (ΦΕΚ 273 τεύχος 
Α') «Ρύθμιση συνταξιοδοτικών θεμάτων, σύσταση νομι¬ 
κού προσώπου δημοσίου δικαίου με την επωνυμία “Ορ¬ 
γανισμός Περίθαλψης Ασφαλισμένων του Δημοσίου 
(ΟΠΑΔ)”, Σύσταση Ανώνυμης Εταιρείας με την επωνυμία 
“Ανώνυμη Εταιρεία Διαχείρισης Ειδικού Κεφαλαίου 
Τ.Α.Π- ΟΤΕ (ΕΔΕΚΤ- ΟΤΕ. Α.Ε)” και άλλες διατάξεις». 

2. Τις διατάξεις του άρθρου 3 παρ. ιζ’ του π.δ. 52/2001 
(ΦΕΚ 41 τεύχος Α'), όπως συμπληρώθηκε με την παρ. 4 
του άρθρου Ιδτουν. 3049/10.9.2002 (ΦΕΚ212τεύχοςΑ') 
και αντικαταστάθηκε με την παρ. 4 του άρθρου 22 του 
ν. 3172/6.8.2003 (ΦΕΚ 197 τεύχος Α'). 

3. Την υπ’ αριθμ. 131/15.9.2004, Θέμα 9ο απόφαση του 
Δ.Σ. του ΟΠΑΔ. 

4. Την υφιστάμενη ανάγκη επεξεργασίας των κειμένων 
των συλλογικών συμβάσεων για τους ιατρούς και τους 
φαρμακοποιούς. 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους οκτώ χιλιάδων τετρα- 
κοσίων ευρώ (8.400,00 €) πλέον εργοδοτικών εισφορών, 
η οποία θα βαρύνει τον προϋπολογισμό του ΟΠΑΔ, οικο¬ 
νομικού έτους 2005, αποφασίζουμε: 

Α. Συστήνουμε Επιτροπή, για την επεξεργασία των κει¬ 
μένων των συλλογικών συμβάσεων για τους ιατρούς και 
τους φαρμακοποιούς, αποτελούμενη από: 

- 5 εκπροσώπους του ΟΠΑΔ: 

1. ΚΩΝΣΤΑΝΤΙΝΟ ΣΠΥΡΟΠΟΥΛΟ - Πρόεδρος της Επι¬ 
τροπής 

2. ΚΩΣΤΑ ΧΡΙΣΤΟΠΟΥΛΟ 

3. ΠΑΝΑΓΙΩΤΗ ΒΑΒΟΥΓΥΙΟ 

4. ΓΑΡΥΦΑΛΛΙΑ ΧΡΙΣΤΟΠΟΥΛΟΥ 

5. ΑΙΚΑΤΕΡΙΝΗ ΣΤΑΘΗ 

-2 εκπροσώπους του Π.Ι.Σ: 

1. ΠΑΝΑΓΙΩΤΗ ΚΟΝΤΟΛΕΩΝΤΑ 

2. ΓΕΩΡΓΙΟ ΠΑΤΟΥΛΗ 

- 3 εκπροσώπους της Οδοντιατρικής Ομοσπονδίας: 

1. ΑΘΑΝΑΣΙΟ ΚΑΤΣΙΚΗ 

2. ΓΕΩΡΓΙΟ ΤΣΙΟΓΚΑ 

3. ΕΥΣΤΡΑΤΙΟ ΧΑΣΑΠΗ και 

- 4 εκπροσώπους του Φαρμακευτικού Συλλόγου: 

1. ΧΡΙΣΤΙΝΑ ΜΑΡΚΑΚΗ 

2. ΧΡΗΣΤΟ ΑΝΤΩΝΟΠΟΥΛΟ 

3. ΙΩΑΝΝΗ ΜΑΚΡΥΓΙΑΝΝΗ 

4. ΝΙΚΗΤΑ ΡΟΥΣΣΟ. 

Β. Καθορίζουμε ως εφ’ άπαξ αμοιβή σε έκαστο από τους 
συμμετέχοντες στην Επιτροπή,το ποσό των εξακοσίων 
ευρώ (600,00 €). 

Γ. Έργο της παραπάνω Επιτροπής είναι: Η επεξεργασία 
των κειμένων των συλλογικών συμβάσεων για τους Ια¬ 
τρούς και τους Φαρμακοποιούς. 

Η Επιτροπή θα εργάζεται εκτός ωραρίου εργασίας των 
Υπηρεσιών του ΟΠΑΔ και το έργο της δεν ανάγεται στα 
κύρια καθήκοντα των υπαλλήλων του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2005 
Ο Πρόεδρος 

ΔΙΟΝΥΣΙΟΣ ΜΕΛΙΤΣΙΩΤΗΣ 

-♦- 

Αριθ.οικ. 12297 (5) 

Σύσταση επιτροπής, για την αναπροσαρμογή των αμοι¬ 
βών των συμβεβλημένων ιατρών με τον ΟΠΑΔ και για 
τη σύνταξη νέων συμβάσεων και αμοιβώντων ιατρικών 
πράξεων και των παρακλινικών εξετάσεων. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ 
ΠΕΡΙΘΑΛΨΗΣ ΑΣΦΑΛΙΣΜΕΝΩΝ ΔΗΜΟΣΙΟΥ 

Έχοντας υπόψη: 

1. Τις διατάξεις του ν. 2768/8.12.1999 (ΦΕΚ 273 τεύχος 
Α') «Ρύθμιση συνταξιοδοτικών θεμάτων, σύσταση νομι¬ 
κού προσώπου δημοσίου δικαίου με την επωνυμία “Ορ¬ 
γανισμός Περίθαλψης Ασφαλισμένων του Δημοσίου 
(ΟΠΑΔ)”, Σύσταση Ανώνυμης Εταιρείας με την επωνυμία 
“Ανώνυμη Εταιρεία Διαχείρισης Ειδικού Κεφαλαίου 
Τ.Α.Π- ΟΤΕ (ΕΔΕΚΤ- ΟΤΕ. ΑΈ)” και άλλες διατάξεις». 

2. Τις διατάξεις του άρθρου 3 παρ. ιζ’ του π.δ. 52/2001 
(ΦΕΚ 41 τεύχος Α'), όπως συμπληρώθηκε με την παρ. 4 
του άρθρου 18του ν. 3049/10.9.2002 (ΦΕΚ212τεύχοςΑ') 
και αντικαταστάθηκε με την παρ. 4 του άρθρου 22 του ν. 
3172/6.8.2003 (ΦΕΚ 197 τεύχος Α'). 

3. Την υπ’ αριθμ. 131/15.9.2004, Θέμα 6° απόφαση του 
Δ.Σ.του ΟΠΑΔ. 

4. Την υφιστάμενη ανάγκη αναπροσαρμογής των αμοι¬ 
βών των συμβεβλημένων ιατρών με τον ΟΠΑΔ και τη σύ¬ 


νταξη νέων συμβάσεων και αμοιβών των ιατρικών πράξε¬ 
ων και των παρακλινικών εξετάσεων. 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους τεσσάρων χιλιάδων 
διακοσίων ευρώ (4.200,00 €) πλέον εργοδοτικών εισφο¬ 
ρών, η οποία θα βαρύνει τον προϋπολογισμό του ΟΠΑΔ, 
οικονομικού έτους 2005, αποφασίζουμε: 

Α. Συστήνουμε Επιτροπή, για την αναπροσαρμογή των 
αμοιβών των συμβεβλημένων ιατρών με τον ΟΠΑΔ και τη 
σύνταξη νέων συμβάσεων και αμοιβώντων ιατρικών πρά¬ 
ξεων και των παρακλινικών εξετάσεων, αποτελούμενη 
από: 

- 4 εκπροσώπους του ΟΠΑΔ: 

1. ΚΩΝΣΤΑΝΤΙΝΟ ΣΠΥΡΟΠΟΥΛΟ - Πρόεδρο της Επι¬ 
τροπής 

2. ΚΩΣΤΑ ΧΡΙΣΤΟΠΟΥΛΟ 

3. ΠΑΝΑΓΙΩΤΗ ΒΑΒΟΥΓΥΙΟ 

4. ΓΑΡΥΦΑΛΛΙΑ ΧΡΙΣΤΟΠΟΥΛΟΥ και 

- 3 εκπροσώπους του Π.Ι.Σ: 

1. ΠΑΡΑΣΚΕΥΗ ΠΑΛΑΙΟΛΟΓΟΥ- Μικροβιολόγο 

2. ΓΕΩΡΓΙΟ ΜΠΕΚΙΑΡΗ - Καρδιολόγο 

3. ΠΑΝΑΓΙΩΤΗ ΠΑΠΑΠΑΝΑΓΙΩΤΟΥ - Βιοπαθολόγο. 

Β. Καθορίζουμε ως εφ’ άπαξ αμοιβή σε έκαστο απότους 
συμμετέχοντες στην Επιτροπή, το ποσό των εξακοσίων 
ευρώ (600,00 €). 

Γ. Έργο της παραπάνω Επιτροπής είναι: Η αναπροσαρ¬ 
μογή των αμοιβών των συμβεβλημένων Ιατρών με τον 
ΟΠΑΔ και η σύνταξη νέων συμβάσεων και αμοιβώντων ια¬ 
τρικών πράξεων και των παρακλινικών εξετάσεων. 

Η Επιτροπή θα εργάζεται εκτός ωραρίου εργασίας των 
Υπηρεσιών του ΟΠΑΔ και το έργο της δεν ανάγεται στα 
κύρια καθήκοντα των υπαλλήλωντου Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2005 
Ο Πρόεδρος 

ΔΙΟΝΥΣΙΟΣ ΜΕΛΙΤΣΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




